《送冯贯道之东川转而之行在》
宋代·张嵲

秋风来万里，草木日夜凋。
属兹憀栗时，执别在今朝。
乱离多苦憀，况乃道路穷。
若人抱奇节，劲气千云霄。
结交二十年，途穷识久要。
间关复会面，益若漆投胶。
感深念存殁，投分忘顽嚣。
汝海昔为别，盛年意气豪。
及兹分手日，星星悲二毛。
壮心随遇尽，曩志与时消。
别夜月皎皎，首途方迢迢。
故园不足怀，令德乃所操。
君其爱尔躯，努力熙皇朝。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。